Il-Knisja f’Malta permezz ta’ stqarrija iffirmat mill-Isqof Awżilarju Charles Scicluna qalet li tappoġġja s-sejħa biex isir studju fil-kuntest tax-xennarju Malti dwar l-impatt tal-adozzjonijiet minn persuni LGBT. Fl-istqarrija tiegħu, l-Isqof Scicluna qal li l-liġi dwar l-unjoni ċivili ser idaħħal elementi ġodda ta’ min jista’ ikun ġenitur, għaliex raġel u raġel u mara u mara ser ikunu kunsidrati bħala ġenituri. Qal li dan ifisser bidla fundamentali fil-mod kif inhija s-soċjeta’ Maltija. L-Isqof Scicluna qal li l-knisja temmen li dan mhuwiex fl-aħjar interess tat-tfal u tas-soċjeta’. Żied jgħid li din mhix kwistjoni dwar id-drittijiet tal-persuni gay iżda dwar it-twaqqif ta’ tip ġdid ta’ familja li jbiddel il-prinċipju fundamentali li ż-żwieġ huwa bejn raġel u mara. Il-kurja qalet li l-kwestjonarju li tħejja mil-Vatikan fuq ix-xewqa tal-Papa Franġisku ġie simplifikat mingħajr ma tnaqqas xejn minnu biex jiġi mwieġeb minn kemm jista’ jkun nies. Ħafna mill-mistoqsijiet huwa dwar iż-żwieġ u l-ulied, l-liġi naturali u r-relazzjonijiet tal-knisja ma’ koppji li jgħixu flimkien iżda li mhumiex miżżewġa jew divorzjati jew li ma’ iżżewġux bil-knisja. Il-kwestjonarju ta’ erba paġni jinsab ukoll online u għandu jintbagħat sal-aħħar tas-sena.  Wara li jinġabru l-kwestjonarji bil-fehmiet tan-nies, l-informazzjoni kollha se tinġabar u tingħata lill-Isqfijeit biex jitħejja rapport finali li jintbagħat Ruma. Is-Sinodu tal-Isqfijiet s-sena d-dieħla se jistudja x’tip ta’ pastorali għandha bżonn il-Knsija biex l-Evanġelju jitħabbar lill-familja fil-kuntest tal-ħajja tal-lum.